Llyfrgell Genedlaethol Syria

Prif lyfrgell yn Syria yw Llyfrgell Genedlaethol Syria (Arabeg: مَكْتَبَةُ الْوَطَنِيَّةِ, neu: Maktabat al-Waṭanīyah). Fe'i lleolir yn Namascus, prifddinas Syria. Dyma storfa gyfreithiol a hawlfraint y wlad. Sefydlwyd y llyfrgell yn 1984 i ddal pob llyfr a chylchgrawn am Syria "a'i hetifeddiaeth ddiwylliannol hynafol", ac yna eu trefnu er budd ymchwilwyr ac ysgolheigion. Mae gan yr adeilad, sy'n edrych dros Sgwâr al-Umawiyīn yng nghanol y ddinas, arwynebedd o 22,000 m² yn ymestyn dros 9 llawr, ac mae'n dal 40,000 teitl. Hyd at 10 Rhagfyr 2024 (ddau ddiwrnod ar ôl cwymp cyfundrefn yr arlywydd Bashar al-Assad) enw'r llyfrgell oedd Llyfrgell Genedlaethol Al-Assad (Arabeg: مَكْتَبَةُ الْأَسَدِ الَْدِ الْيَدِ الْيِو sef: Maktabat al-ʾAsad al-Waṭanīyah). Fe'i enwyd, felly, ar ôl Hafez al-Assad, arlywydd Syria o 1970 hyd 2000 a thad ei olynydd Bashar al-Assad. Cyfeiriadau Dolenni allanol (Arabeg) (Saesneg) Gwefan y llyfrgell Archifwyd 2008-05-16 yn y Peiriant Wayback